Matúš Bero

Matúš Bero (* 6. september 1995, Trenčín) je slovenský futbalový záložník, mládežnícky reprezentant, hráč klubu VfL Bochum.

Jeho obľúbeným klubom je Liverpool FC, obľúbeným hráčom anglický záložník Steven Gerrard. V roku 2015 vyhral cenu Petra Dubovského, ktorá sa na Slovensku udeľuje najlepšiemu slovenskému hráčovi do 21 rokov.

Klubová kariéra 
Matúš Bero je odchovancom klubu FK AS Trenčín, kde prešiel všetkými mládežníckymi kategóriami. V mládežníckych kategóriách hrával v obrane.

V 1. slovenskej lige debutoval 21. júla 2013 vo svojich 17 rokoch v druhom kole ročníka 2013/14 na ihrisku tímu FC Spartak Trnava (prehra 1:2). V sezóne 2014/15 vyhral s AS Trenčín slovenský futbalový pohár, vo finále sa predstavil proti mužstvu FK Senica, zápas sa rozhodol až v penaltovom rozstrele. Zároveň sa stal v rovnakej sezóne majstrom Fortuna ligy a mohol osláviť zisk double. Prvý hetrik v profesionálnej kariére strelil 27. septembra 2015 v ligovom zápase proti MFK Skalica (výhra Trenčína 3:0). V sezóne 2015/16 s tímom Trenčína obhájil double. Začiatkom sezóny 2016/2017 prestúpil do Trabzonsporu. Trabzonspor za neho zaplatil 2,5 milióna eur. V júli 2018 Bero podpísal štvorročný kontrakt s holandským prvoligovým Vitesse Arnhem. V júni 2023 ukončil s klubom spoluprácu. Za holanský klub odohral 172 stretnutí a strelil 27 gólov a pridal 20 asistencií. V poslednej sezóne svojho pôsobenia v Holandsku bol kapitán tímu. Od sezóny 2023/2024 bude pôsobiť v klube VfL Bochum.

Reprezentačná kariéra 
Bero bol členom slovenských reprezentácií do 17 a 18 rokov. Na jeseň 2013 ho tréner Milan Malatinský nominoval do slovenskej reprezentácie do 19 rokov. Debut za A mužstvo si Bero odbil v priateľskom stretnutí proti Gruzínsku v máji 2016.

Referencie

Externé odkazy 
 Matúš Bero na astrencin.sk
 Matúš Bero na eurofotbal.cz
 Matúš Bero na transfermarkt.co.uk
 Matúš Bero na soccerway.com
 Matúš Bero na fortunaliga.sk
 Matúš Bero na uefa.com

Futbaloví stredopoliari
Hráči FK AS Trenčín
Slovenskí futbalisti
Osobnosti z Trenčína
Hráči Trabzonspor
Hráči VfL Bochum